வில்லியம் லாரன்ஸ் பிராக்
{{Infobox scientist
 | honorific_prefix = [[சர்]]
 | name = லாரன்சு பிராக்&lt;br/&gt;Lawrence Bragg
 | honorific_suffix = 
 | image = Wl-bragg.jpg
 | caption = 1915 இல் பிராக்
 | birth_name = உவில்லியம் லாரன்ச்ய் பிராக்
 | birth_date = {{Birth date|1890|03|31|df=y}}
 | birth_place = [[அடிலெயிட்]], [[தெற்கு ஆஸ்திரேலியா]]
 | death_date = {{Death date and age|1971|07|01|1890|03|31|df=yes}}
 | death_place = வால்ட்ரிங்ஃபீல்டு, [[இப்ஸ்விச்|இப்சுவிச்சு]], சஃபோல்க், [[இங்கிலாந்து]]
 | education = புனித பீட்டர் கல்லூரி, [[அடிலெயிட்]]
 | work_institution = {{Plainlist|
 * [[அடிலெயிட் பல்கலைக்கழகம்]]
 * [[மான்செஸ்டர் பல்கலைக்கழகம்]]
 * [[கேம்பிரிச்சுப் பல்கலைக்கழகம்]]}}
 | alma_mater = {{Plainlist|
 * [[அடிலெயிட் பல்கலைக்கழகம்]]
 * [[திரித்துவக் கல்லூரி, கேம்பிறிஜ்]]}}
 | academic_advisors = {{Plainlist|
 * [[ஜெ. ஜெ. தாம்சன்]]
 * [[வில்லியம் ஹென்றி பிராக்]]}}
 | doctoral_students = 
 | notable_students = 
 | fields = [[இயற்பியல்]]
 | known_for = எக்சு-கதிர் விளிம்பு விளைவு&lt;br/&gt;எக்சு-கதிர் நிறமாலையியல்&lt;br&gt;[[எக்சு-கதிர் நுண்ணோக்கி]]&lt;br&gt;[[பிராக் சமன்பாடு]]
 | prizes = {{Plainlist|
 * [[இயற்பியலுக்கான நோபல் பரிசு]] &lt;small&gt;(1915)&lt;/small&gt;
 * பர்னார்டு பதக்கம் &lt;small&gt;(1915)&lt;/small&gt;
 * இயூசு பதக்கம் &lt;small&gt;(1931)&lt;/small&gt;
 * டால்ட்டன் பதக்கம் &lt;small&gt;(1942)&lt;/small&gt;
 * அரச பதக்கம் &lt;small&gt;(1946)&lt;/small&gt;
 * [[கோப்ளி பதக்கம்]] &lt;small&gt;(1966)&lt;/small&gt;}}
 | footnotes = இவர் [[வில்லியம் ஹென்றி பிராக்]]கின் மகன். 1919 வரை கேம்பிரிட்சில் முனைவர் பட்டம் தரப்படுவதில்லை. [[ஜெ. ஜெ. தாம்சன்]] மற்றும் [[வில்லியம் ஹென்றி பிராக்]] ஆகிய இருவருமே வில்லியம் லாரன்ஸ் பிராகிற்கு இணை வழிகாட்டிகள் ஆவர்.
 | spouse = ஆலிசு ஒப்கின்சன் (1899–1989)
 }}
 '''வில்லியம் லாரன்சு பிராக்''' (''William Lawrence Bragg'', 1 மார்ச்சு 1890 – 1 சூலை 1971) [[ஆத்திரேலியா]]வில் பிறந்த [[ஐக்கிய இராச்சியம்|பிரித்தானிய]] [[இயற்பியலாளர்]]. இயற்பியலில் [[எக்சு கதிர்கள்]] மூலமாகப் படிகங்களின் அமைப்பை ஆய்வு செய்ததுடன் எக்ஸ் கதிர் நிறமாலைமானி ஒன்றைக் கண்டு பிடித்ததற்காகவும் இவருடைய தந்தை [[வில்லியம் ஹென்றி பிராக்]]குடன் சேர்ந்து 1915 ஆம் ஆண்டு [[இயற்பியலுக்கான நோபல் பரிசு]] பெற்றவர். பிராக் விதியை உருவாக்கியவர்.
 
 இவர் 1941 இல் இங்கிலாந்தின் வீரராகச் (knight) சிறப்பிக்கப்பெற்றார். தற்சமயம் இவர் [[நோபல் பரிசு]] பெற்றோரில் மிகவும் இளையவர் ஆவார். அப்பரிசைப் பெற்றபோது அவருக்கு வயது 25 தான் ஆகியிருந்தது. [[1953]]ஆம் ஆண்டு [[பிப்ரவரி]] மாதம் ஜேம்சு டி. வாட்சன் மற்றும் [[பிரான்சிஸ் கிரிக்]] ஆகியோர் [[டி. என். ஏ]] அமைப்பைக் கண்டுபிடித்த மாபெரும் நிகழ்ச்சியின்போது பிராக் கேம்பிரிட்ஜில் உள்ள கேவெண்டிஷ் சோதனைக்கூடத்தின் இயக்குநராக இருந்தார். அச்சோதனைக் கூடத்தில்தான் வாட்சனும் கிரிக்கும் [[டி. என். ஏ]] அமைப்பைக் கண்டுபிடித்தனர்.
 
 ==இளமை==
 வில்லியம் லாரன்சு பிராக் தெற்கு [[ஆஸ்திரேலியா]]வில் அடிலெய்டு நகரில் 1890 ஆம் ஆண்டு மார்ச்சு 31 ஆம் நாள் பிறந்தார். இவர்களது குடும்பம் ஆங்கிலேய வம்சாவளி எனினும் [[லண்டன்|லண்டனில்]] பிறந்து வளர்ந்த இவரது தந்தை [[வில்லியம் ஹென்றி பிராக்]] பணியின் காரணமாக ஆஸ்திரேலியாவில் வசித்த போது அங்கு பிறந்தார். இவருடைய தாயாரின் பெயர் குவெண்டோலின் பிராக். இவருக்கு ஒரு சகோதரரும் சகோதரியும் உண்டு. 1921-இல் 'ஆலிசு கிரேசு ஹாப்கின்சன்' என்ற மங்கையை மணந்து கொண்டார். இவ்விணையருக்கு இரண்டு ஆண், இரண்டு பெண் என நான்கு மக்கள் பிறந்தனர்.
 
 'பில்லி' என அழைக்கப்பட்ட இவர் சிறு வயது முதலே மிகவும் சுறு சுறுப்பாக இருந்த இவர் [[கணிதம்]] [[அறிவியல்]] ஆகியவற்றில் ஆர்வம் செலுத்தினார். இவருக்கு ஐந்து வயதிருக்கும்போது இவருடைய மூன்று சக்கர வண்டியிலிருந்து கீழே விழுந்து கால்முறிவு ஏற்பட்டது. அப்போது [[வில்லெம் ரோண்ட்கன்‎]] எக்சு கதிரைக் கண்டுபிடித்திருந்த நேரமாதலால், இவருடைய தந்தை [[வில்லியம் ஹென்றி பிராக்]] அக்கதிர் முறையைப் பயன்படுத்தி இவருடைய [[எலும்பு]] முறிவை அறிந்துகொண்டு சிகிச்சை  செய்தார். இது [[ஆஸ்திரேலியா]]வில் எக்சு கதிரைப் பயன்படுத்திய முதல் நிகழ்ச்சியாகும்.
 
 [[கடற்கரை]]க்குச் செல்லும் போதெல்லாம் [[கிளிஞ்சல்]]கள், [[கூடு]]கள் ஆகியவற்றைச் சேமிப்பது இவருடைய வழக்கம். அவ்வாறு சேமிக்கும்போது எதிர்பாராத வகையில் ஒரு புதிய மீனைக் கண்டறிந்தார். அந்த [[மீன்]] தற்போது இவருடைய் பெயரால் 'செப்லா பிராக்கில்'(Sepla Braggil) என்று அழைக்கப்படுகிறது.
 
 [[அறிவியல்|அறிவியலில்]] மட்டுமல்லாது [[ஓவியம்|ஓவியங்களுக்கு]] வண்ணம் தீட்டுதல், [[தோட்டக்கலை|தோட்ட வேலை]], [[இலக்கியம்]] ஆகியவற்றிலும் இவர் ஆர்வம் செலுத்தினார்.
 
 ==கல்வி==
 படிப்பில் இவருடைய வயதின் தன்மையை மீறிய அறிவுத்திறன் இவருக்கு அமைந்திருந்தது. இவருக்கு பதினைந்து வயதான போது 'அடிலெய்டு பல்கலைக்கழகத்தில்' சேர்ந்தார். 1908-ல் [[கணிதம்|கணிதத்தில்]] முதல் வகுப்பில் தேர்ச்சி பெற்று பட்டதாரி ஆனார். 1909-இல் [[இங்கிலாந்து]] சென்று [[கேம்பிரிட்ஜ் பல்கலைக்கழகம்|கேம்பிரிட்ஜ் பல்கைக்கழகத்தில்]] சேர்ந்தார். அதே நேரம் இவருடைய குடும்பமும், [[இங்கிலாந்து|இங்கிலாந்தின்]] [[லீட்சு]] என்ற இடத்தில் குடியேறியது. [[திரித்துவக் கல்லூரி|திரித்துவக் கல்லூரியில்]] (Trinity College) ஒரு சிறந்த கணித வல்லுநராகச் சேர்ந்தார். மிக உயர்வான கல்வி ஊக்கத்தொகை இவருக்குக் கிடைத்தது. இவர் தேர்வு எழுதும் சமயம் [[நிமோனியா|நிமோனியாவில்]] பாதிக்கப்பட்டுப் படுத்த படுக்கையில் இருக்க நேர்ந்தது. ஆனால், இவருடைய தந்தை இவரை இயற்பியலில் கவனம் செலுத்தும்படி ஆர்வமூட்டினார். அவரும் அவ்வாறே செயல்பட 1911-இல் [[இயற்பியல்]] பட்டம் பெற்றார்.&lt;ref&gt;Cambridge physicists www.cambridgephysics.org&lt;/ref&gt;&lt;ref&gt;See Fred Hoyle's remarks regarding  Hutchinson in 1965 ''Galaxies, Nuclei and Quasars'' p38 London:Heinemann and also R J N Phillips 1987 &quot;Some Words from a Former Student&quot; in ''Tribute to Paul Dirac'', p31 Bristol:Adam Hilger&lt;/ref&gt;
 
 ==பணி==
 1912-இல் [[கேம்பிரிட்ஜ் பல்கலைக்கழகம்|கேம்பிரிட்ஜ் பல்கலைக்கழகத்தில்]] தன் படிப்பை முடித்துப் பட்டம் பெற்ற பிறகு அங்குள்ள கேவெண்ட்ஷ் ஆய்வுக் கூடத்தில் தன் பணியைத் தொடங்கினார். அப்பொழுது  [[எக்சு கதிர்]]கள் அலைவடிவம் கொண்டதா? அல்லது துகள்களா? என்ற விவாதம் தொடங்கியிருந்தது. இது பற்றி தந்தையும், மகனும் பல வகைகளில் விவாதித்தனர். [[எக்சு கதிர்]]கள் பற்றியும், [[மேக்சு வான் லா]]வின் எக்சு கதிர் வகைகள் பற்றியும், ஆய்வு செய்தபோது இவர்களுக்குப் பல வினாக்களுக்கு விடைகள் கிடைத்தன. இக்கதிர்கள் சில வகைகளில் அலை வடிவத்திலும் சில வகைகளில் துகள்களாகவும் செயல்படுகின்றன என்பதை உணர்ந்தனர். தொடர்ந்து ஆய்வுகளில் ஈடுபட்டு [[பிராக் விதி]]யை (Bragg's Law) உருவாக்கினர்.
 1912-ல் நவம்பரில் இந்த ஆய்வுகளை அறிக்கை வடிவத்தில் வெளியிட்டனர். எக்சு கதிர்களைக் கொண்டு படிகங்களில் ஆய்வு நடத்திய பிறகு இருவரும் சேர்ந்து 1915-ல் '[[எக்சு கதிர்]]கள் மற்றும் [[படிக அமைப்பு]] (X rays and Crystal Structure)  என்ற புத்தகத்தை வெளியிட்டனர்.
 
 [[முதல் உலகப் போர்|முதல் உலகப் போரின் போது]] இவர் [[பிரான்சு|பிரான்சில்]] இராணுவத்தில் தொழில்நுட்ப ஆலோசகராகப் பணி புரிந்தார்.&lt;ref&gt;London Gazette issue=30576 startpage=3289 date=15 March 1918 accessdate=2 September 2010}} ''OBE''&lt;/ref&gt;  அந்தப் போரில் இவருடைய இளைய சகோதரர் 'பாப்' (Bob) என்பவர் சுட்டுக் கொல்லப்பட்டார்.&lt;ref&gt;cwgc id=680754 ,name=Bragg, Robert Charles accessdate=3, September 2010&lt;/ref&gt;  இவர் பணியில் இருந்தபோதுதான் இவருக்கு [[நோபெல் பரிசு]] பெற்ற செய்தி கிடைத்தது. 1919-இல் [[மான்செஸ்டர்|மான்செஸ்டரில்]] உள்ள [[விக்டோரியா பல்கலைக்கழகம்|விக்டோரியா பல்கலைக்கழகத்தில்]] [[இயற்பியல்]] பேராசிரியராக அமர்த்தப்பட்டார். 1937 வரை அப்பதவியில் இருந்தார்.
 
 [[இரண்டாம் உலகப் போர்|இரண்டாம் உலகப் போருக்குப்]] பிறகு அனைத்துலக படிக வரைவுச் சங்கம் (International Union of Crystallography) ஒன்றை நிறுவி அதன் ஆரம்பகாலத் தலைவராகச் செயல் பட்டார். இவர் தந்தையைப் போலவே ராயல் நிறுவனத்தில் பல சிறுவர்களுக்கு [[அறிவியல்]] தொடர்பான பல சொற்பொழிவுகளை ஆற்றி வந்தார்.1937-38 -ல் தேசிய [[இயற்பியல்]] ஆய்வுக் கூடத்தின் இயக்குநராகப் பணி புரிந்தார். 1938 மற்றும் 1954-இல் [[கேம்பிரிட்ஜ் பல்கலைக் கழகம்|கேம்பிரிட்ஜ் பல்கலைக் கழகத்தில்]] ஆய்வியல் இயற்பியலில் (Experimental Physics) கேவண்டிஷ் பேராசிரியராகப் பணிபுரிந்தார். 1953-ல் [[டி. என். ஏ]] அமைப்பைக் கண்டறிவதில் முக்கியப் பங்கு வகித்தார். [[பிரான்சிஸ் கிரிக்]], [[ஜேம்சு வாட்சன்]] என்பவர்கள் இவரின் கீழ் ஆய்வில் ஈடுபட்டிருந்தனர். கிரிக், வாட்சன், [[வில்கின்சு]] ஆகிய மூவரும் 1962-ல் [[நோபெல் பரிசு]] பெற பிராக் பரிந்துரை செய்தார். 1954,66 ஆண்டுகளில் ராயல் கழகத்தின் தலைவராகப் பணிபுரிந்தார்.
 
 ==ஆய்வுகள்==
 பிற்காலத்தில் லாரன்சு 'வடிவத் தொடர்புகளினால் தூண்டப்படும் முன்னேற்றங்கள் (Geometric relations could stimulate progress) என்ற வகையிலும் [[சிலிக்கேட்டு]]கள், [[சிலிக்கேட்டு வேதியல்]], [[உலோகவியல்]], [[புரத வேதியல்]] ஆகியவற்றில் கவனம் செலுத்தினார். ராயல் நிறுவனத்தில் [[புரதம்|புரத மூலக்கூறுகளில்]] [[எக்சு கதிர்]]களைச் செலுத்தி அவற்றின் சிக்கல்களை ஆராய்வதற்கு என தனிப்பட்ட ஒரு குழுவை அமைத்துக் கொண்டு ஆய்வுகளில் ஈடுபட்டார்.&lt;ref&gt;1950 &quot;Polypeptide chain configurations in crystalline proteins&quot; Proc Roy A 203, p321&lt;/ref&gt;&lt;ref&gt;L N Johnson (1966) “The structure and function of lyszoyme” Sci Prog 54, p367&lt;/ref&gt; இவருடைய சிறப்பான சொற்பொழிவுகளாலும் இவரின் செயல்பாட்டுத் திறனாலும் இவருடைய ஆய்வுத் துறைகளில் பெரிதும் போற்றப்பட்டார்.
 
 ==நோபல் பரிசு==
 [[சோடியம் குளோரைடு]] என்ற வேதிச் [[சேர்மம்]], சோடியம் குளோரைடு என்ற மூலக்கூறுகளைப் பெறவில்லை. ஆனால், [[சோடியம்]] [[அயனி]]களும், [[குளோரின்]] அயனிகளும் ஒரு குறிப்பிட்ட ஒழுங்கான வடிவத்தில் அமைந்துள்ளன எனக் கண்டறிந்தார். இந்தக் கண்டுபிடிப்பு [[வேதியல்|வேதியலில்]] ஒரு புரட்சியை ஏற்படுத்தியது. [[படிகம்|படிகங்களில்]] உள்ள [[அணு]]க்கள் அமைந்திருக்கும் விதத்தை இவர் ஆய்வு செய்தார். இவருடைய தந்தை [[எக்சு கதிர்]] [[நிறமாலை மானி]] ஒன்றை உருவாக்கினார். மேலும் எக்சு கதிரின் [[கதிரியக்கம்]] பற்றியும் விளக்கினார். இந்தக் கண்டு பிடிப்புகளுக்குத் தந்தை மகன் இருவருக்கும் [[நோபெல் பரிசு]] [[1915]]-ல் வழங்கப்பட்டது. [[நோபெல் பரிசு]] பெற்ற போது இவருடைய வயது 25. மிக இளம் வயதில் [[நோபெல் பரிசு]] பெற்றவர் பிராக் ஆவார்.&lt;ref name=sound&gt;William Van der Kloot, [http://rsnr.royalsocietypublishing.org/content/59/3/273.full Lawrence Bragg's role in the development of sound-ranging in World War I], Notes and Records of the Royal Society, 22 September 2005, vol. 59, no. 3, pp. 273–284.&lt;/ref&gt;
 
 ==சிறப்புகள்==
 * 1915-இல் மத்யூக்கி பதக்கம் (தந்தையுடன இணைந்து )
 * 1946 -ல் ராயல் பதக்கம் 
 * 1966 -இல் காப்ளே பதக்கம் 
 * ஹூக்ஸ் பதக்கம் 
 * 1941-இல் நாட்டின் சிறந்த வீரர்(Knight)என்ற பட்டம் 
 * 1967-இல் மதிப்பியல் பட்டம் (Companion of Honour)(இங்கிலாந்து நாட்டு அரசியால் )
 
 ஆகிய பட்டங்களும் பதக்கங்களும் இவரைப் பாராட்டி வழங்கப்பட்டன.
 ==எழுதிய நூல்கள்==
 * எக்ஸ் கதிர்களின் படிக அமைப்பு (X Rays and Crystal Structure(1915,non-fiction, with William Bragg)
 * சிலிகேட்டுகளின் கட்டமைப்பு (The Structure of Silicates) (1930, non-fiction)
 * The Crystalline State (1934, non-fiction)
 * Electricity (1936, non-fiction)
 * தாதுக்களின் மூலக்கூறு அணு அமைப்பு (Atomic Structure of Minerals (1937, non-fiction)
 
 ==மறைவு ==
 பிராக்கின் 81 ஆம் வயதில் உடல் நலம் குன்றி மருத்துவமனையில் சேர்க்கப்பட்டார். ஆனால் சிகிச்சைப் பலனளிக்காமல் [[1971]] [[ஜூலை]] 1 ஆம் நாள்  இவருடைய உயிர் பிரிந்தது. இவருடைய சிறப்பைப் போற்றும் வகையில்  [[அஞ்சல் தலை]]கள் வெளியிடப்பட்டன. [[ஆஸ்திரேலியா]]ப் பல்கலைக் கழகத்தில் இவருடைய பெயரில் [[தங்கப்பதக்கம்]] ஒன்று [[இயற்பியல்]] பிரிவில் சிறப்பாகப் பணி புரிபவருக்கு [[1992]]-ஆம் ஆண்டிலிருந்து ஆண்டு தோறும் வழங்கப்பட்டு வருகிறது.
 == இவற்றையும் பார்க்க ==
 * [[இயற்பியலுக்கான நோபல் பரிசு பெற்றவர்கள்]]
 
 ==உசாத்துணை==
 'அறிவியல் ஒளி', மார்ச்சு 2012 இதழ்
 
 ==மேற்கோள்கள்==
 {{Reflist}}
 
 ==வெளி இணைப்புகள்==
 * http://www.nobelprize.org/nobel_prizes/physics/laureates/1915/wl-bragg-bio.html
 * http://www.nndb.com/people/538/000099241/ 
 * http://www-outreach.phy.cam.ac.uk/camphy/physicists/bragg_prelim.htm {{Webarchive|url=https://web.archive.org/web/20070721155224/http://www-outreach.phy.cam.ac.uk/camphy/physicists/bragg_prelim.htm |date=2007-07-21 }}
 * http://www.asap.unimelb.edu.au/bsparcs/exhib/nobel/braggl.htm
 * http://www.chemistryexplained.com/Bo-Ce/Bragg-William-Lawrence.html#b
 * http://science.howstuffworks.com/dictionary/famous-scientists/physicists/william-lawrence-bragg-info.htm
 {{இயற்பியலுக்கான நோபல் பரிசு பெற்றவர்கள் |state=autocollapse}}
 {{Authority control}}
 
 [[பகுப்பு:1890 பிறப்புகள்]]
 [[பகுப்பு:1971 இறப்புகள்]]
 [[பகுப்பு:பிரித்தானிய இயற்பியலாளர்கள்]]
 [[பகுப்பு:நோபல் பரிசு பெற்ற ஆத்திரேலியர்கள்]]
 [[பகுப்பு:நோபல் இயற்பியற் பரிசு பெற்றவர்கள்]]
 [[பகுப்பு:ஆத்திரேலிய இயற்பியலாளர்கள்]]
 [[பகுப்பு:படிகவியலாளர்கள்]]
 [[பகுப்பு:நோபல் பரிசு பெற்ற ஆங்கிலேயர்கள்]]